open-index/open-wikipedia-markdown huggingface dataset:
Πρύμνη A

[thumb|right|325px|Απεικονίσεις του νεφελώματος Πρύμνη A στις ακτίνες Χ, η πάνω από τον δορυφόρο [ROSAT και στο ένθετο κάτω, σε λεπτομέρεια και υψηλότερη μεγέθυνση/ανάλυση, το 2005, από το Τηλεσκόπιο Ακτίνων Χ «Τσάντρα».]]
Το **Πρύμνη A** (*Puppis A*, συντομογρ. *Pup A*) είναι υπόλειμμα υπερκαινοφανούς, δηλαδή ένα νεφέλωμα που προήλθε από την έκρηξη αστέρα. Το όνομα «Πρύμνη A» υποδηλώνει τη φύση του ως ραδιοπηγή, την πρώτη που ανακαλύφθηκε στον αστερισμό Πρύμνη. Επίσης είναι ορατό στο υπέρυθρο, γνωστό και ως **SNR G260.4-03.4** και **MRC 0821-428**, ενώ το ίδιο νεφέλωμα πρέπει να συνδέεται και με την πηγή ακτίνων Χ **Πρύμνη Χ-1**. Πρώτα όμως ανακαλύφθηκε ως ραδιοπηγή, το έτος 1950.

Το νεφέλωμα έχει διάμετρο περί τα 100 έτη φωτός και απέχει από τη Γη 6.500 έως 7.000 έτη φωτός. Συνακόλουθα, έχει φαινόμενη γωνιακή διάμετρο όπως παρατηρείται από τη Γη ίση με 1 μοίρα περίπου. Το φως από την έκρηξη που το δημιούργησε πρέπει να έφθασε στη Γη γύρω στο έτος 1700 π.Χ. Παρά το ότι φαίνεται να περιέχεται στο Υπόλειμμα υπερκαινοφανούς των Ιστίων, το Πρύμνη A απέχει 4 φορές περισσότερο.

Ένας αστέρας νετρονίων κινούμενος με εξαιρετικά υψηλή ταχύτητα (hypervelocity), γνωστός ως «Κοσμική Μπάλα Κανονιού», έχει εντοπισθεί στο νεφέλωμα αυτό, επίσης ως μικρή πηγή ακτίνων Χ, χωρίς να έχει ανακαλυφθεί ως πάλσαρ, δηλαδή να έχει παρατηρηθεί στα ραδιοκύματα.

## Πρύμνη X-1
Η πηγή ακτίνων Χ Πρύμνη X-1 (*Puppis X-1* ή **2U 0821-42**) ανακαλύφθηκε τον Οκτώβριο του 1971 από υποτροχιακή πτήση πυραύλου τύπου *[[Skylark]]*, παρατηρηθείσα επί ένα λεπτό της ώρας με ακρίβεια θέσεως ≥ 2΄΄ σε συντεταγμένες α =  και δ = −42°06΄, ενώ το κέντρο του Πρύμνη A βρίσκεται σε α =  και δ = −42°41′41΄΄ και το πιθανότερο είναι οι ακτίνες Χ να εκπέμπονται από το νεφέλωμα.

Η Πρύμνη X-1 στέλνει μία από τις εντονότερες μόνιμες ροές ακτίνων Χ που προέρχονται από αστρονομική πηγή τέτοιων ακτίνων στην περιοχή της Γης. Τον ανίχνευσε με ευκολία ο πρώτος στην ιστορία δορυφόρος για έρευνα στις ακτίνες Χ, ο *[[Uhuru (δορυφόρος)|Uhuru]]*.

## Εικόνες

Αρχείο:PIA18468-SuperNova-PuppisA-XRayIR-20140821.jpg|Το Puppis A στις ακτίνες X (με μπλε, 0,3-8 keV) και στο υπέρυθρο (με κόκκινο και πράσινο, 24 ως 70 μm), απεικονισμένο στις 21 Αυγούστου 2014
Αρχείο:SuperNova-PuppisA-XRay-20140910.jpg|Το Puppis A στις ακτίνες X, απεικονισμένο στις 10 Σεπτεμβρίου 2014


## Παραπομπές


Κατηγορία:Υπολείμματα υπερκαινοφανών
Κατηγορία:Αστρονομικές πηγές ακτίνων Χ
Κατηγορία:Αστρονομικές ραδιοπηγές
Κατηγορία:Πρύμνη (αστερισμός)
Έρικ Μπράντμπουρι

Ο **Έρικ Μπράντμπουρι** (**Eric Ron Bradbury**, Κεντ, Ηνωμένο Βασίλειο, 4 Ιανουαρίου 1921 – Έσσεξ, Αγγλία, 14 Μαΐου 2001) ήταν Βρετανός καλλιτέχνης, δημιουργός κόμικς που απασχολήθηκε κυρίως στην εταιρεία εικονογραφημένων εκδόσεων «Amalgamated Press/I.P.C.» από τα τέλη της δεκαετίας του ’40 μέχρι και τη δεκαετία του ’90. Κατά τη διάρκεια της σταδιοδρομίας του συνεργάσθηκε με μεγάλο αριθμό συγγραφέων και σεναριογράφων, όπως οι Τζέρι Φίνλεϊ-Ντέι, Κέλβιν Γκόσνελ, Στιβ Μουρ, Πίτερ Μίλλιγκαν, Άλαν Μουρ, Άλαν Γκραντ, Φράνσις Λιν και Γκραντ Μόρισον.

Ο Μπράντμπουρι ήταν απόφοιτος της σχολής καλών τεχνών του Μπέκενχαμ, ενώ στη διάρκεια του Β’ Π.Π. υπηρέτησε ως στρατιώτης πυροβολικού. Μεταπολεμικά και έως το 1949 εργάσθηκε για λογαριασμό της εταιρείας «Gaumont-British Animation» μαζί με τους συναδέλφους του Μάικ Ουέστερν, Ρον Σμιθ, Ρον Κλαρκ, Μπιλ Χολρόιντ και Χάρι Χάργκριβς. Ακολούθως εντάχθηκε στην «Amalgamated Press/I.P.C.» και δούλεψε ως εικονογράφος στο περιοδικό «Knock-Out». Εκεί αρχικά ασχολήθηκε με χιουμοριστικές σειρές, σύντομα όμως στράφηκε στις περιπετειώδεις, δημιουργώντας ή συνεισφέροντας στα στριπ «Lucky Logan» και «Buffalo Bill», που δημοσιευόταν παράλληλα και στο περιοδικό «The Comet». Για το ίδιο έντυπο φιλοτέχνησε και τη σειρά «The King’s Thief», βασισμένη στην κινηματογραφική ταινία του 1955.

Τη δεκαετία του ’60 μετέβαλε το σχεδιαστικό του στυλ σε πιο σκοτεινές εκδοχές, αφού επηρεάστηκε από την τεχνοτροπία του Φρανσίσκο Σολάνο Λόπεζ, δημιουργώντας ιστορίες σαν τις «Mytek the Mighty», «Black Max», «The House of Dolmann», «The Black Crow» (για το περιοδικό «Valliant»), «The Leopard from Lime Street», «Phantom Force 5», «Maxwell Hawke» και «The Astouding Adventures of Charlie Peace»(«Buster»), «Cursitor Doom» («Smash!» ), «Von Hoffman’s Invasion» («Jet»). Το 1973 επιλέχθηκε ως ο καλλιτέχνης του υπέρ-ηρωϊκού κόμικ «Captain Britain» («I.P.C.») , ενώ από το 1976 μεταπήδησε στο περιοδικό «Battle Picture Weekly», σχεδιάζοντας τις σειρές «The Fists of Jimmy Chang», «Crazy Keller», «Joe Two Beans», «Death Squad», «Invasion 1984» και «Coward’s Brand on Bradley». Άλλες γνωστές δημιουργίες του ήταν το «Hook Jaw» για το περιοδικό «Action» και το «Doomlord» για το «Eagle». Από το 1977 έως το 1993 ανήκε στην ομάδα δημιουργών του περιοδικού «2000 AD» συνεισφέροντας στις σειρές «The Mean Arena», «Tharg the Mighty», «Rogue Trooper», «Invasion!» και «Future Shocks».

## Παραπομπές


## Πηγές
* Το λήμμα του καλλιτέχνη στην εγκυκλοπαίδεια Lambiek

Κατηγορία:Βρετανοί δημιουργοί κόμικς
Δεύτερος Πόλεμος των Μπόερς

Ο **Δεύτερος Πόλεμος των Μπόερς** () ήταν ένοπλη σύρραξη μεταξύ του Ηνωμένου Βασιλείου και των ιδρυτών των ανεξάρτητων δημοκρατιών του Ελεύθερου Κράτους της Οράγγης και της Δημοκρατίας της Νότιας Αφρικής, στη βορειοανατολική Νότια Αφρική.

## Ιστορικά στοιχεία
[αριστερά|μικρογραφία|[Λίζι φαν Ζιλ, νεκρή Μπόερ στο στο αγγλικό στρατόπεδο συγκέντρωσης του Μπλουμφοντέιν.]]
Ο πόλεμος, ο οποίος διήρκεσε μεταξύ 11 Οκτωβρίου 1899 και 31 Μαΐου 1902, ξεκίνησε με την απόπειρα του Βρετανικού Στέμματος να ενώσει τις δύο δημοκρατίες, οι οποίες διέθεταν υψηλά αποθέματα διαμαντιών, χρυσού και σιδήρου. Οι Μπόερς, οι οποίοι καταλάμβαναν την περιοχή από το 1830, πολέμησαν για να διατηρήσουν την ανεξαρτησία τους. Οι Βρετανοί θεώρησαν αυτά τα εθνικιστικά κινήματα ως επικίνδυνα για την κυριαρχία του Ηνωμένου Βασιλείου στη Νότια Αφρική.

Ο πόλεμος μπορεί να διακριθεί σε τέσσερις κύριες φάσεις.

Στην αρχή, η υπεροχή βρισκόταν στους Μπόερς, οι οποίοι ξεκίνησαν τον πόλεμο. Εισέβαλαν στην αποικία Κέιπ, παράλληλα με την πολιορκία σημαντικών πόλεων και την προσχώρηση βρετανικών εδαφών. Αλλά, το 1902, αναπτύχθηκε η αγγλική αντεπίθεση. Η βρετανική υπεροχή σε στρατιώτες και οπλισμό υποχρέωσε τους Μπόερς σε ήττα.

Τα αγγλικά στρατεύματα κατέστρεψαν και κατέκαψαν κάθε είδους ιδιοκτησία κατά τη διάρκεια του πολέμου. Οι αιχμάλωτοι Μπόερς (άνδρες, γυναίκες και παιδιά) συγκεντρώθηκαν σε στρατόπεδα, όπου σχεδόν 20.000 πέθαναν. Οι ειδήσεις σχετικά με τις απάνθρωπες συνθήκες των Βρετανών στους αιχμαλώτους όξυναν την αρνητική εικόνα του Ηνωμένου Βασιλείου στη διεθνή κοινότητα. Περίπου 116.572 Μπόερς, άνδρες, γυναίκες και παιδιά, φυλακίστηκαν σε στρατόπεδα συγκέντρωσης, μαζί με επιπλέον 120.000 μαύρους Αφρικανούς. Λόγω των άθλιων συνθηκών στα στρατόπεδα, περίπου το 25% των Μπόερς (27.927 Μπόερς εκ των οποίων 22.074 ήταν παιδιά κάτω των 16) και το 12% των Αφρικανών αιχμαλώτων (14.155 αν και ορισμένοι υπολογισμοί αναφέρουν 20.000) πέθαναν.

Με τη Συνθήκη της Φερένιγκινγκ (η οποία υπογράφηκε στις 31 Μαΐου 1902 στη Πρετόρια και διαπραγματεύθηκε στη Φερένιγκινγκ) οι δημοκρατίες ενσωματώθηκαν στη Βρετανική Αυτοκρατορία και, το 1910, σχημάτισαν τη Νοτιοαφρικανική Ένωση μαζί με τις αποικίες Κέιπ και Νατάλ.

## Δείτε επίσης
*Πρώτος Πόλεμος των Μπόερς

## Παραπομπές


## Βιβλιογραφία

* Gooch, John. *The Boer War: Direction, Experience, and Image*. Routledge, 2000. ISBN 071465101X. ISBN 9780714651019.
* Raugh, Harold E. *The Victorians at War, 1815-1914: An Encyclopedia of British Military History*. ABC-CLIO, 2004. ISBN 1576079252. ISBN 9781576079256.

Κατηγορία:Πόλεμοι
Κατηγορία:Ιστορία της Αφρικής
Κατηγορία:Τοπική ιστορία της Μεγάλης Βρετανίας
Κατηγορία:Ιστορία της Νότιας Αφρικής
Κατηγορία:Βικτωριανή περίοδος
Γκραν Πρι Σιγκαπούρης 2018 (Φόρμουλα 1)

Το **Γκραν Πρι Σιγκαπούρης 2018** ήταν ο 15ος αγώνας για το 2018 στο Παγκόσμιο Πρωτάθλημα της Φόρμουλα 1 και διεξήχθη στη Μαρίνα Μπέι της Σιγκαπούρης στις 16 Σεπτεμβρίου 2018. Αυτή ήταν η 11η σεζόν που η πίστα φιλοξένει αγώνα του Παγκόσμιου πρωταθλήματος. Ο Λιούις Χάμιλτον αναδείχθηκε νικητής με την Mercedes και το βάθρο συμπλήρωσαν ο Μαξ Φερστάπεν με Red Bull Racing-Renault και ο Σεμπάστιαν Φέτελ με Σκουντερία Φερράρι.

## Πρόγραμμα τριημέρου

## Ελαστικά

## Ελεύθερα δοκιμαστικά

### Free Practice 1 (FP1)

Στα πρώτα δοκιμαστικά της Παρασκευής, στις 14 Σεπτεμβρίου 2018, ο καιρός ήταν καθαρός. Όλοι οι οδηγοί χρησιμοποίησαν την υπερμαλακή γόμα (Hypersoft), την ούλτρα μαλακή γόμα (Ultrasoft) ή τη μαλακή γόμα (Soft) της Pirelli.

### Free Practice 2 (FP2)

Στα δεύτερα δοκιμαστικά της Παρασκευής, στις 14 Σεπτεμβρίου 2018, ο καιρός ήταν καθαρός. Όλοι οι οδηγοί χρησιμοποίησαν την υπερμαλακή γόμα (Hypersoft), την ούλτρα μαλακή γόμα (Ultrasoft) ή τη μαλακή γόμα (Soft) της Pirelli.

### Free Practice 3 (FP3)

Στα τρίτα δοκιμαστικά του Σαββάτου, στις 15 Σεπτεμβρίου 2018, ο καιρός ήταν καθαρός. Όλοι οι οδηγοί χρησιμοποίησαν την υπερμαλακή γόμα (Hypersoft), την ούλτρα μαλακή γόμα (Ultrasoft) ή τη μαλακή γόμα (Soft) της Pirelli.

## Κατατακτήριες δοκιμές

Οι κατατακτήριες δοκιμές έλαβαν μέρος το Σάββατο 16 Σεπτεμβρίου 2018 λίγες ώρες μετά το FP3. Την Pole Position κέρδισε ο Λιούις Χάμιλτον με τον Μαξ Φερστάπεν να συμπληρώνει την 1η σειρά της εκκίνησης.

**Έντονοι χαρακτήρες**&nbsp;- Pole position*Πλάγιοι χαρακτήρες*&nbsp;- Ταχύτερος γύρος κάθε Q

## Αγώνας

Ο αγώνας διεξήχθη την Κυριακή 16 Σεπτεμβρίου 2018.

### Τελική κατάταξη

**†**&nbsp;- Εγκατέλειψε αλλά κατατάχθηκε καθώς είχε συμπληρώσει το 90% της διαδρομής.

## Πηγές

- Επίσημος Ιστότοπος
- FIA
- Fox Sports
- Sky Sports
- Autosport

## Παραπομπές


Κατηγορία:Παγκόσμιο πρωτάθλημα Φόρμουλα 1 το 2018
Σιγισμούνδος Καριμπουτάιτις

Ο **Σιγισμούνδος γιος τού Κάριμπουτ**, λιθουαν. Žygimantas Kaributaitis (π. 1395 - 1435) από τον Οίκο των Γκεντιμινιδών έμεινε γνωστός ως στρατιωτικός διοικητής τού στρατού των Ουσσιτών και κυβερνήτης της Βοημίας και της Πράγας κατά τους Ουσσιτικούς πολέμους.

## Βιογραφία
Ήταν γιος τού Καριμπούτας πρίγκιπα τού Νόβγκοροντ-Σιβέρσκυι και της Αναστασίας, κόρης τού Ολέγκ Β΄ μεγάλου πρίγκιπα τού Ρυαζάν. Μάλλον γεννήθηκε στο Νόβγκοροντ-Σιβέρσκυι· ανατράφηκε από το 1404 στην Αυλή τού θείου του Λαδισλάου Β΄ της Πολωνίας, στην Κρακοβία. Οι φήμες τον ήθελαν διάδοχο στον εκεί θρόνο. Όταν έγινε έφηβος, διοίκησε το δικό του σώμα στον στρατό της Πολωνίας στη μάχη τού Γκρούνβαλτ το 1410, η οποία απέβη νικηφόρος.

Η μεγαλύτερη αδελφή του Όλγα (Ελένη) παντρεύτηκε τον δούκα Ιωάννη της Οπάβα και Ράτιμπορτς, σημαντικό μεγιστάνα της Βοημίας.

## Παραπομπές


## Πηγές
* Chłędowski Kazimierz. Zygmunt Korybut: szkic historyczny (1420–1428). Warszawa, 1864.
* Grygiel Jerzy. Życie i działalność Zygmunta Korybutowicza. Studium z dziejów stosunków polsko-czeskich w pierwszej połowie XV wieku // PAN, oddział w Krakowie. Wydawnictwo Ossolineum. Wrocław, 1988.
* Nikodem Jarosław. Polska i Litwa wobec husyckich Czech w latach 1420–1433. Studium o polityce dynastycznej Władysława Jagiełły i Witolda Kiejstutowicza // Instytut Historii UAM. Poznań, 2004.

## Εξωτερικοί σύνδεσμοι
* 

Κατηγορία:Οίκος των Γιαγκελλόνων
Πέτρος Αλφόνσος του Μπαρσέλος

Ο **Πέτρος-Αλφόνσος**, πορτογαλ. Pedro Afonso (πριν το 1289 - 1350) από τον Πορτογαλικό Οίκο της Βουργουνδίας ήταν 3ος κόμης τού Μπαρσέλος.

## Βιογραφία
Ήταν νόθος γιος τού Διονυσίου της Πορτογαλίας και της ερωμένης του Γκαρσία Φλόις.

Το 1314 έγινε 3ος κόμης τού Μπαρσέλος. Όπως και τον άλλο νόθο γιος τού Διονυσίου, τον Αλφόνσο-Σάντσες, ο Πέτρος-Αλφόνσος ανατρέφηκε από τη βασίλισσα Ελισάβετ μαζί με τον γιο και την κόρη της στη Αυλή. Τα παιδιά ήταν εκεί από μικρά, ώστε με τους γάμους τους να δημιουργήσουν συμμαχίες και ένα δίκτυο επιρροής στις Αυλές της Ευρώπης. Ο Διονύσιος το 1298 την όρισε κηδεμόνα τους, θα τα αποκλήρωνε όμως αν παρήκουαν τον διάδοχο Αλφόνσο (Δ΄).

## Οικογένεια
Νυμφεύτηκε πρώτα τη Μπράνκα Πέρες ντε Σόουζα, κόρη τού Πέντρο Εάνες ντε Πόρτελ.

Η Ελισάβετ με σκοπό με γάμο να κάνει συμμαχίες, κανόνισε τον δεύτερο γάμο του π. το 1300 με τη Μαρία Σιμένες Κόρνελ, κυρία των τιμών της βασίλισσας της Αραγωνίας, κόρη τού Πέδρο Κόρνελ ευγενούς της Αραγωνίας.

Όταν η Μαρία απεβίωσε, ο Πέτρος-Αλφόνσος έκανε τρίτο γάμο με την Τερέσα Άννες, κυρία των τιμών της βασίλισσας Βεατρίκης από την Καστίλη, συζύγου τού Αλφόνσου Δ΄ της Πορτογαλίας.

## Πρόγονοι


## Παραπομπές


## Πηγές
* Mocelim, Adriana (2007). Por meter amor e amizade entre os nobres fidalgos da Espanha : o livro de linhagens do Conde Pedro Afonso no contexto tardo – medieval português (PDF) (in Portuguese). Curitiba, Brazil: Federal University of Paraná. Retrieved 13 May 2012.
* Gimenez, José Carlos (2005). O papel político da Rainha Isabel de Portugal na Península Ibérica: 1280–1336 (PDF) (in Portuguese). Federal University of Paraná.
* Jesús, Rafael de (1985). [1683] Monarquia Lusitana: Parte Sétima (in Portuguese). Lisbon, Portugal: Imprensa Nacional/Casa da Moeda. OCLC 490950946.
* Brandão, Francisco (1976). [1650] Monarquia Lusitana: Parte Quinta. Lisbon, Portugal: Imprensa Nacional/Casa da Moeda. OCLC 490954377.

Κατηγορία:Πορτογαλικός Οίκος της Βουργουνδίας
Καριμπούτας

O **Καριμπούτας**, λιθουαν. Koribut, Korybut (μετά το 1350 - μετά το 1404) από τον Οίκο των Γιαγκελλόνων ήταν πρίγκιπας τού Νόβγκοροντ-Σιβέρσκυι ως το 1393.

## Βιογραφία

Ήταν γιος τού Αλγκίρντας μεγάλου δούκα της Λιθουανίας και της Ουλιάνας των Ρουρικιδών, κόρης τού Αλεξάντρ πρίγκιπα τού Τβερ. Γεννήθηκε παγανιστής· π. το 1380 βαπτίστηκε Ορθόδοξος με το όνομα Δημήτριος και έγινε πρίγκιπας τού Νόνγκοροντ Σιβέρσκυι. Μερικές φορές αναφέρεται με το χριστιανικό και το σλαβικό όνομά του: Ντμίτρι Κόρυμπουτ. 

Εμφανίζεται στην πολιτική κατά τον Λιθουανικό Πόλεμο (1381-84), όταν υποστήριξε τον αδελφό του Γιαγκιέλο εναντίον τού θείου τους Κεστούτις και τού γιού του Βυτάουτας. Το 1382 ο Καριμπούτας ξεκίνησε επανάσταση στο Νόβγκοροντ Σιβέρκυι, απασχολώντας τον στρατό τού Κεστούτις· έτσι ο Γιογκάιλα μπόρεσε να επιτεθεί στο ελαφρά φυλαγμένο Βίνιους, πρωτεύουσα τού μεγάλου δουκάτου. Ήταν μάρτυρας στη συνθήκη της Ντούμπυζα με τους Τεύτονες Ιππότες.

Για τις υπηρεσίες του αμείφθηκε με τις ιδιοκτησίες τού Ναβαχρουντάκ και της Λίντα. Ο Καριμπούτας συνέχισε την υποστήριξή του προς τον Γιαγκιέλο: ήταν μάρτυρας στην Ένωση τού Κρέβο και πολέμησε στον Λιθουανικό εμφύλιο πόλεμο (1389-92). Έπειτα από τη Συμφωνία τού Οστρόβ, αρνήθηκε να αναγνωρίσει την κυριαρχία τού εξαδέλφου του Βυτάουτας και το 1393 στη μάχη κοντά στη Λίντα, ηττήθηκε από αυτόν. Φυλακίστηκε και απογυμνώθηκε από τις ιδιοκτησίες του. Όμως σύντομα ελευθερώθηκε και τού δόθηκαν τρεις περιοχές. Το Νόβγκοροντ Σιβέρσκυι δόθηκε στον Φεντόρ, γιο τού θείου του Λιουμπάρτας. 

Εμφανίζεται για τελευταία φορά σε γραπτή πηγή το 1404 κατά τη διάρκεια στρατιωτικής εκστρατείας, που διεξήγε ο Βυτάουτας εναντίον τού πριγκιπάτου τού Σμολένσκ. 

## Οικογένεια
Νυμφεύτηκε την Αναστασία, κόρη τού Ολέγκ Β΄ μεγάλου πρίγκιπα τού Ρυαζάν και είχε τέκνα:
* Όλγα (Ελένη), παντρεύτηκε τον Ιωάννη Β΄ των Πρεμυσλιδών δούκα της Οπάβα-Ράτιμπορ.
* Φεντόρ/Θεόδωρος τού Νέσβιτς της Βολυνίας.
* Σιγισμούνδος π. 1395-1435, κυβερνήτης της Βοημίας και της Πράγας, διεκδικητής τού Βοημικού θρόνου.
* Αναστασία, παντρεύτηκε τον Φέντορ τού Κασίν.
* Ιβάν/Ιωάννης.

Απόγονοί του εξ αρρενογονίας είναι οι πριγκιπικοί Οίκοι Ζμπαράσκι, Βισνιοβιέτσκι, Βορονιέτσκι και Νιεσβίτσκι. Ο Μιχαήλ Κορύμπουτ Βισνιοβιέτσκι της Πολωνίας & μέγας δούκας της Λιθουανίας (1669-73) πρόσθεσε το Κορύμπουτ στο όνομά του για να προβάλλει την καταγωγή του από αυτόν.

## Πρόγονοι

## Παραπομπές


## Πηγές
* Batūra, Romas (2004). "Kaributas". In Vytautas Spečiūnas. Lietuvos valdovai (XIII-XVIII a.): enciklopedinis žinynas (in Lithuanian). Vilnius: Mokslo ir enciklopedijų leidybos institutas. p. 57. ISBN 5-420-01535-8.
* (in Lithuanian) Ivinskis, Zenonas (1978). Lietuvos istorija iki Vytauto Didžiojo mirties. Rome: Lietuvių katalikų mokslo akademija. pp. 274, 320. LCC 79346776.

Κατηγορία:Οίκος των Γιαγκελλόνων
Καριγκάιλα

Ο **Καριγκάιλα**, λιθουαν. Karigaila (απεβ. 16 Σεπτεμβρίου 1390) από τον Οίκο των Γκεντιμινιδών ήταν κυβερνήτης τού Μστισλάβ.

## Βιογραφία
Ήταν γιος τού Αλγκίρντας μεγάλου δούκα της Λιθουανίας και της Ουλιάνας των Ρουρικιδών, κόρης τού Αλεξάντρ πρίγκιπα τού Τβερ.

Έπειτα από την υπογραφή της Ένωσης τού Κρέβο από τον μεγαλύτερο αδελφό του Γιαγκιέλο, ο Καριγκάιλα βαπτίστηκε το 1386 ως *Καζιμίρ* στην Κρακοβία. Άφησε την Πολωνία για να μεταβή στην ανατολική Λιθουανία, με σκοπό να υποτάξει τον ετεροθαλή αδελφό του Αντρέι δούκα τού Πολότσκ, που είχε ανανεώσει τον αγώνα του ενάντια στον Γιαγκιέλο. Το 1386 μαζί με τον αδελφό του Σκιργκάιλα νίκησαν γερά τον Σβιατοσλάβ Β΄ τού Σμολένσκ, που είχε συμμαχήσει με τον Αντρέι και είχε επιτεθεί στο Μστισλάβ. Η μάχη έγινε στον ποταμό Βέκρα.

Κατά τον Λιθουανικό εμφύλιο πόλεμο (1389-92) διοίκησε την άμυνα τού Κυρτού κάστρου στο Βίλνιους. Το κάστρο έπεσε και ο ίδιος σκοτώθηκε. Ο Γιαγκιέλο, βασιλιάς πια της Πολωνίας, ισχυρίστηκε ότι τον αιχμαλώτισαν οι Τεύτονες και τον αποκεφάλισαν. Οι ιππότες αρνήθηκαν, λέγοντας ότι ο Καριγκάιλα σκοτώθηκε στη μάχη. Τάφηκε στον καθεδρικό τού Βίλνιους.

## Πρόγονοι

## Παραπομπές


## Πηγές
* Vytautas Spečiūnas, ed. (2004). "Karigaila". Lietuvos valdovai (XIII-XVIII a.): enciklopedinis žinynas (in Lithuanian). Vilnius: Mokslo ir enciklopedijų leidybos institutas. p. 58. ISBN 5-420-01535-8.
* Ripley, George; Charles Anderson Dana (1874). "Chartoryski". The American Cyclopaedia: A Popular Dictionary of General Knowledge. V. New York: D. Appleton and Company. p. 623.

Κατηγορία:Οίκος των Γιαγκελλόνων
Ισταντεβάτα

Η **Ισταντεβάτα** είναι η θεότητα, που κατά το Βουδισμό, ιδιαίτερα τον ταντρικό, επιλέγει κάθε πιστός για την προσωπική προστασία του. Η επιλογή αποφασίζεται σε ειδική τελετή μύησης του νεοφώτιστου.

Είναι ιδιαίτερα σημαντικός στις σχολές Σμάρτα και Μπάκτι όπου οι ασκούμενοι επιλέγουν να λατρεύουν τη μορφή του Θεού που τους εμπνέει. Στο Σμαρτισμό, επιλέγεται μία από τις πέντε κύριες θεότητες. Ακόμη και στις ονομασίες που επικεντρώνονται σε μια μοναδική αντίληψη του Θεού, όπως ο Βαϊσναβισμός, υπάρχει η έννοια Ισταντέβα. Για παράδειγμα, στο Βαϊσναβισμό δίδεται ιδιαίτερη έμφαση σε μια συγκεκριμένη μορφή του Κυρίου Βισνού ή ενός από τα Άβαταρ του (π.χ. ο Κρίσνα ή ο Ράμα) και παρομοίως στον Σακτισμό δίδεται έμφαση σε μια συγκεκριμένη μορφή της Θεάς όπως η Παρβάτι ή η Λάξμι. Η αίρεση Σουαμιναραγιάν του Βαϊσναβισμού έχει μια παρόμοια αντίληψη, αλλά υποστηρίζει ότι ο Βισνού και ο Σίβα είναι διαφορετικές όψεις του ίδιου Θεού.

## Παραπομπές


Κατηγορία:Βουδισμός
Λενγκβένις

Ο **Λενγκβένις**, λιθουαν. Lingwen (π. 1360 - μετά το 1431) από τον Οίκο των Γκεντιμινιδών ήταν κυβερνήτης της Δημοκρατίας τού μεγάλου Νόβγκοροντ (1389-92, 1406-11) με τον τίτλο τού πρίγκιπα.

## Βιογραφία
Ήταν γιος τού Αλγκίρντας και της Ουλιάνας των Ρουρκιδών, κόρης τού Αλεξάντρ πρίγκιπα τού Τβερ.

Το 1387 πολέμησε εναντίον τού Τευτονικού Τάγματος και διοίκησε ένα σώμα ανδρών. Το 1389-92 διορίστηκε από τον αδελφό του Γιαγκιέλο μεγάλο δούκα της Λιθουανίας & βασιλιά της Πολωνίας ως αντιπρόσωπός του στο μεγάλο Νόβγκοροντ. Ο Λενγκβένις βαπτίστηκε Ορθόδοξος με το όνομα Σίμων και έλαβε τον τίτλο τού πρίγκιπα τού μεγάλου Νόβγκοροντ ως το 1392. Τότε ο εξάδελφός του Βυτάουτας τον διόρισε στο Μστισλάβ. Το 1406-11 ο Λενγκβένις ορίστηκε, από τον Βυτάουτας, πρίγκιπας τού μεγάλου Νόβγκοροντ για μία ακόμη φορά. Ως κυβερνήτης εκεί οδήγησε μάχες εναντίον τού Πσκόβ, τού Λιβονιακού Τάγματος και της Σουηδίας.

Το 1410 συμμετείχε στη μάχη τού Γκρύνβαλτ και διοίκησε τρεις μοίρες ανδρών από το Σμολένσκ. Ο γιος του Γιούρι διοίκησε μία από αυτές. Το 1411 ο Λενγκβένις συμμετείχε στην υπογραφή της ειρήνης του Τορν.

## Οικογένεια
Νυμφεύτηκε τη Μαρία Ντμιτρόβνα, κόρη τού Ντμίτρι *τού Ντον* μεγάλου πρίγκιπα της Μόσχας και είχε τέκνο:
* Γιούρι/Γεώργιος.

## Πρόγονοι

## Παραπομπές


## Πηγές
* Batūra, Romas (2005). "Lengvenis", Vytautas Spečiūnas (compiler) Gediminaičiai. Vilnius: Mokslo ir enciklopedijų leidybos institutas, 184. ISBN 5-420-01558-7
* Jučas, Mečislovas (1990). Žalgirio mūšis (Battle of Grunwald). Vilnius: Mokslas, 174. ISBN 5-420-00242-6.

Κατηγορία:Οίκος των Γιαγκελλόνων
Αυγούστα της Έσσης-Κάσσελ

Η **Αυγούστα της Έσσης-Κάσσελ** (γερμ. *Auguste von Hessen-Kassel*, 25 Ιουλίου 1797 - 6 Απριλίου 1889) ήταν η σύζυγος του Αδόλφου, Δούκα του Κέιμπριτζ. 

## Βιογραφία
Η *Αυγούστα Βιλελμίνη Λουίζα* γεννήθηκε στις 25 Ιουλίου 1797 στο Κάστρο Ρόμπενχαϊμ της Έσσης, και ήταν το νεότερο παιδί και κόρη του Φρειδερίκου της Έσσης-Κάσσελ και της Καρολίνας, κόρης του Καρόλου Γουλιέλμου του Νάσσαου-Ούζινγκεν.

Από το 1818 μέχρι την άνοδο της βασίλισσας Βικτωρίας και τον διαχωρισμό του βρετανικού και αννοβεριανού στέμματος το 1837, η Δούκισσα του Καίμπριτζ έζησε στο Αννόβερο, όπου ο Δούκας υπηρέτησε ως αντιβασιλέας υπέρ των αδελφών του Γεωργίου Δ΄ και Γουλιέλμου Δ΄. Ο Δούκας και η Δούκισσα του Καίμπριτζ επέστρεψαν στη Μεγάλη Βρετανία, όπου ζούσαν στην Αγροικία Καίμπριτζ, και αργότερα στο Παλάτι του Αγίου Ιακώβου.

Η Αυγούστα πέθανε στις 6 Απριλίου 1889 στο Παλάτι του Αγίου Ιακώβου σε ηλικία 91 ετών. Αρχικά θάφτηκε στην Εκκλησία της Αγίας Άννας στο Σάρρεϋ, και στις 10 Ιανουαρίου 1930 τα λείψανά της μεταφέρθηκαν στο Παρεκκλήσι του Αγίου Γεωργίου στο Κάστρο του Ουίνδσορ.

## Οικογένεια
Στις 7 Μαΐου 1818 η Αυγούστα παντρεύτηκε τον Αδόλφο, Δούκα του Καίμπριτζ, στο Κάσσελ, όταν η Αυγούστα ήταν 20 ετών και ο Αδόλφος 44 ετών. Μαζί απέκτησαν τρία παιδιά:
*τον Γεώργιο (1819 - 1904), Δούκα του Καίμπριτζ, παντρεύτηκε την Σάρα Λουίζα Φαίρμπραδερ. Απέκτησαν 3 παιδιά.
*την Αυγούστα (1822 - 1916), παντρεύτηκε τον Φρειδερίκο Γουλιέλμο του Μεκλεμβούργου-Στρέλιτς. Απέκτησαν 2 παιδιά.
*την Μαρία Αδελαΐδα (1833 - 1897), παντρεύτηκε τον Φραγκίσκο, Δούκα του Τεκ. Απέκτησαν 4 παιδιά.

## Πρόγονοι

## Τίτλοι
*25 Ιουλίου 1797 – 7 Μαΐου 1818: *Η Γαληνοτάτη Υψηλότητα* Πριγκίπισσα Αυγούστα Βιλελμίνη Λουίζα της Έσσης
*7 Μαΐου 1818 – 6 Απριλίου 1889: *Η Βασιλική Υψηλότητα* Η Δούκισσα του Καίμπριτζ

## Παραπομπές

Κατηγορία:Οίκος της Έσσης
Κατηγορία:Οίκος του Αννόβερου
Κατηγορία:Βρετανίδες δούκισσες
Κατηγορία:Πριγκίπισσες της Γερμανίας
Κατηγορία:Πριγκίπισσες του Ανόβερου
Εθνική Μαυροβουνίου (υδατοσφαίριση ανδρών)

μικρογραφία|240x240εσ|Η σημαία του Μαυροβουνίου.
Η **Εθνική Μαυροβουνίου (υδατοσφαίριση ανδρών)** είναι εθνική ομάδα του Μαυροβουνίου στο άθλημα της υδατοσφαίρισης. Η εθνική αυτή ομάδα υπάρχει από το 2007.

## Ιστορία
Από το 1918 έως το 1991, συμμετείχε με την εθνική πόλο της Γιουγκοσλαβίας. Από το 1992 έως το 2006 συμμετείχε με την εθνική της Σερβίας-Μαυροβουνίου. Από το 2007, η εθνική Μαυροβουνίου συμμετέχει ανεξάρτητα. Η εθνική ομάδα λαμβάνει υποστήριξη από εμπορικούς συνεργάτες, συμπεριλαμβανομένης της Meridian, η οποία συμβάλλει στην οργάνωση διεθνών τουρνουά και προετοιμασιών.

## Διακρίσεις

### Ολυμπιακοί Αγώνες

## Παραπομπές

Κατηγορία:Αθλητισμός στο Μαυροβούνιο

Μαυροβουνιο
Μαυροβουνιο
Βυγκάντας

Ο **Βυγκάντας**, λιθουαν. Vygantas (απεβ. 28 Ιουνίου 1392) από τον Οίκο των Γκεντιμινιδών ήταν κυβερνήτης της Κουγιάβια.

## Βιογραφία

Ήταν γιος τού Αλγκίρντας μεγάλου δούκα της Λιθουανίας και της Ουλιάνα των Ρουρικιδών, κόρης τού Αλεξάνδρου πρίγκιπα τού Τβερ.

Το 1355 υποστήριξε τον μεγαλύτερο αδελφό του Γιαγκιέλο υπογράφοντας την Ένωση τού Κρέβο. Το 1386 βαπτίστηκε *Αλέξανδρος* και έκανε τον γάμο του με την κόρη τού Βλαδίσλαου Β΄ δούκα τού Οπόλε. Οι Πολωνοί ευγενείς περίμεναν, πως ο Βλαδίσλαος Β΄ θα τού έδινε ως προίκα τη Γη Ντομπζύνι, διαφιλονικούμενη περιοχή μεταξύ Πολωνίας και Τευτόνων ιπποτών· όμως έλαβε την Κουγιάβια. Το 1388 υποστήριξε την Πολωνία σε μία στρατιωτική σύρραξη με τους Τεύτονες ιππότες. Υποστήριξε τον Γιαγκέλο στον Λιθουανικό εμφύλιο πόλεμο (1389-92) εναντίον τού εξαδέλφου τους Βυτάουτας. Ο Βυγκάντας εθεωρείτο ως αντικαταστάτης τού μη δημοφιλούς αδελφού του Σκιργκάιλα στο μεγάλο δουκάτο της Λιθουανίας. Ωστόσο σύντομα απεβίωσε. Οι φήμες έλεγαν, ότι δηλητηριάστηκε από τον Βυτάουτας ή τον Σκιργκάιλα. Τάφηκε στον καθεδρικό τού Βίλνιους μαζί με τον αδελφό του Καριγκάιλα, που είχε αποβιώσει στον εμφύλιο το 1390.

Να μη συγχέεται με τον αδελφό του Βίγκουντ-Αντρέι δούκα τού Πολότσκ. Ο αδελφός του Θεόδωρος πρέπει να είναι διαφορετικό πρόσωπο.

## Οικογένεια
Νυμφεύτηκε την Χέντβιγκ των Πιαστ-Σιλεσίας, κόρη τού Βλαδισλάου Β΄ δούκα τού Οπόλε.

## Πρόγονοι

## Παραπομπές


## Πηγές
*  Gudavičius, Edvardas (2004). "Vygantas". In Vytautas Spečiūnas. Lietuvos valdovai (XIII-XVIII a.): enciklopedinis žinynas (in Lithuanian). Vilnius: Mokslo ir enciklopedijų leidybos institutas. p. 55. ISBN 5-420-01535-8.
* Urban, William (2006). Samogitian Crusade. Chicago: Lithuanian Research and Studies Center. p. 206. ISBN 0-929700-56-2.

Κατηγορία:Οίκος των Γιαγκελλόνων
Ζαν Ταρίντ

Ο **Ζαν Ταρίντ** (γαλλικά: Jean Tarride), (15 Μαρτίου 1901 - 5 Ιουνίου 1980), ήταν Γάλλος σκηνοθέτης και ηθοποιός του κινηματογράφου.

## Φιλμογραφία
### Ηθοποιός
* 1921 : *[[La Belle Dame sans merci]]* 
* 1939 : *[[Hercule]]* 
* 1939 : *[[La Famille Duraton]]*
* 1943 : *[[Après l'orage]]*

### Σκηνοθεσία
* 1929 : *[[La route est belle]]* 
* 1930 : *[[L'Homme qui assassina]]*
* 1931 : *[[Radio Follies]]*
* 1931 : *On opère sans douleur* 
* 1932 : *[[Seul]]*
* 1932 : *[[Prisonnier de mon cœur]]*
* 1932 : *[[Le Chien jaune]]*
* 1933 : *[[Étienne]]*
* 1933 : *[[Adémaï aviateur]]*
* 1934 : *[[Le Voyage de monsieur Perrichon]]*
* 1935 : *[[Tovaritch]]*
* 1937 : *[[Records 37]]* 
* 1944 : *[[Le mort ne reçoit plus]]*

## Παραπομπές


## Εξωτερικοί σύνδεσμοι
* 

Κατηγορία:Γάλλοι σκηνοθέτες
Κατηγορία:Γάλλοι ηθοποιοί κινηματογράφου
Κατηγορία:Γάλλοι ηθοποιοί βωβών ταινιών
Νικόλαος Α΄ της Οπάβα

Ο **Νικόλαος Α΄**, τσεχ. Mikuláš I. (π. 1255 - 25 Ιουλίου 1318) από τον Οίκο των Πρεμυσλιδών ήταν δούκας της Οπάβα (1269-1308). Η Οπάβα στα γερμανικά καλείται Τρόππαου. Είναι ο ιδρυτής κλάδου, που κατείχε την Οπάβα ως το 1521.

## Βιογραφία
Ήταν νόθος γιος τού Ότακαρ Β΄ της Βοημίας και της ερωμένης του Αγνής τού Κενρινκ, από την ακολουθία της Μαργαρίτας των Μπάμπενμπερκ, πρώτης συζύγου τού Ότακαρ Β΄. Νομιμοποιήθηκε από τον πατέρα του με τη σύμπραξη τού πάπα Ουρβανού Δ΄ και ανατράφηκε στην Αυλή της Πράγας.

Ο Βεγκέσλαος Β΄, μόνος νόμιμος γιος τού Ότακαρ Β΄ και της Μαργαρίτας, θα διαδεχόταν τον πατέρα του· ο Νικόλαος Α΄ έλαβε το Τρόππαου, που τότε ήταν μέρος της μαρκιωνίας της Μοραβίας. Ο Νικόλαος Α΄ υποστήριξε τον πατέρα του στη μάχη τού Μάρτσφελτ το 1278, αλλά εκεί αιχμαλωτίστηκε από τον Ουγγρικό στρατό. Ανέκτησε το δουκάτο του με τη νίκη τού Ροδόλφου Α΄ των Αψβούργων της Γερμανίας. Την εξουσία του αμφισβήτησε η Κουνιγκούνντα των Ρουρικιδών, δεύτερη σύζυγος τού Ότακαρ Β΄, που είχε αποσυρθεί στο Χράντετς ναντ Μοράβιτσι.

Το 1306 σκοτώθηκε ο Βεγκέσλαος Γ΄ της Βοημίας, γιος τού Βεγκέσλαου Β΄ και ο Νικόλαος Α΄ ανέκτησε το δουκάτο του. Όμως το στέμμα της Βοημίας περιήλθε στην αδελφή τού Βεγκέσλου Γ΄, την Άννα και τον σύζυγό της Ερρίκο από τον Οίκο της Καρινθίας. Τότε ο Νικόλαος Α΄ είδε  το δουκάτο του να δεσμεύεται από τον Μπολέσλαφ Γ΄ δούκα της Λεγκνίτσα, σύζυγο της Μαργαρίτας (αδελφής τού Βεγκέσλαου Γ΄). Τον Ερρίκο διαδέχθηκε ο Ιωάννης, σύζυγος της Ελισάβετ (αδελφής τού Βεγκέσλαου Γ΄), ο οποίος απέδωσε το Τρόππαου/Οπάβα στον Νικόλαο Α΄.

## Οικογένεια
Νυμφεύτηκε το 1283 την Αδελαΐδα, ανιψιά τού Ροδόλφου Α΄ των Αψβούργων δούκα της Αυστρίας & βασιλιά της Γερμανίας και είχε τέκνα:
* Νικόλαος Β΄ 1288-1365, δούκας της Οπάβα.
* Βεντσέσλαος.
* Ιωάννης απεβ. 1325.

## Πηγές
* Patrick J. Geary: Readings in Medieval History, 4th Edition, University of Toronto Press, 2010 [1]
* Patrick J. Geary: Readings in Medieval History, Volume II: The Later Middle Ages, [2]

## Παραπομπές


Κατηγορία:Οίκος των Πρεμυσλιδών
Αλέν Καβαλιέ

Ο **Αλέν Καβαλιέ** (γαλλικά: Alain Cavalier), (14 Σεπτεμβρίου), είναι Γάλλος σκηνοθέτης του κινηματογράφου.

Ο Καβαλιέ έχει κερδίσει αρκετά βραβεία καθ'ολη την διάρκεια της καριέρας του, μεταξύ άλλων το Βραβείο Σεζάρ για καλύτερη ταινία και Βραβείο Σεζάρ καλύτερου σκηνοθέτη για την ταινία Thérèse το 1987.
Η τελευταία του ταινία Pater έκανε πρεμιέρα στο Φεστιβάλ των Καννών το 2011.

## Φιλμογραφία
* 1958 : *[[Un Américain]]* 
* 1962 : *[[Le Combat dans l'île]]*
* 1964 : *[[L'Insoumis]]*
* 1967 : *[[Mise à sac]]*
* 1968 : *[[La Chamade]]*
* 1976 : *[[Le Plein de super]]*
* 1979 : *[[Ce répondeur ne prend pas de message]]*
* 1979 : *[[Martin et Léa]]*
* 1981 : *[[Un étrange voyage]]*
* 1986 : *[[Thérèse]]*

## Παραπομπές


## Εξωτερικοί σύνδεσμοι
* Ο  

Κατηγορία:Γάλλοι σκηνοθέτες κινηματογράφου
Ρενέ Ερβίλ

Ο **Ρενέ Ερβίλ** (γαλλικά: Rene Hervil), (27 Μαρτίου 1881 - 1 Ιουλίου 1960), ήταν Γάλλος σκηνοθέτης, ηθοποιός και σεναριογράφος του κινηματογράφου.

Οι πιο πολλές από τις ταινίες του έγιναν κατά την περίοδο του βωβού κινηματογράφου.

## Φιλμογραφία
* *[[In Old Alsace]]* (1920)
* *[[The Gardens of Murcia]]* (1923)
* *[[The Secret of Polichinelle]]* (1923)
* *[[The Flame]]* (1926)
* *[[The Chocolate Girl]]* (1927)
* *[[Prince Jean]]* (1928)
* *[[The Mystery of the Villa Rose]]* (1930)
* *[[Nicole and Her Virtue]]* (1932)
* *[[Our Lord's Vineyard]]* (1932)

## Παραπομπές


## Εξωτερικοί σύνδεσμοι
* 

Κατηγορία:Γάλλοι σεναριογράφοι
Κατηγορία:Γάλλοι ηθοποιοί βωβών ταινιών
Κατηγορία:Γάλλοι ηθοποιοί κινηματογράφου
Κατηγορία:Γάλλοι σκηνοθέτες κινηματογράφου
Εκδόσεις των Windows 8

Τα **Windows 8** χωρίζονται σε 3 βασικές κατηγορίες: τα Windows 8 Core, τα Windows 8 Pro και τα Windows 8 Enterprise.

## Windows 8 Core
Η έκδοση Windows 8 Core είναι η βασική έκδοση των Windows 8. Είναι διαθέσιμη για συστήματα x32 και x64. Αυτή η έκδοση είναι σχεδιασμένη για οικιακούς υπολογιστές και παρέχει όλες τις καινούργιες δυνατότητες των Windows 8.

## Windows 8 Pro
Η έκδοση Windows 8 Pro είναι η έκδοση των Windows 8 για επαγγελματίες. Παρέχει όλες τις δυνατότητες των Windows 8 Core καθώς και άλλες δυνατότητες, όπως το BitLocker, το Hyper-V και το σύστημα κρυπτογράφησης αρχείων. Το Windows Media Center παρέχεται στα Windows 8 Pro με την αγορά πακέτου αναβάθμισης.

## Windows 8 Enterprise
Η έκδοση Windows 8 Enterprise παρέχει όλες τις δυνατότητες των Windows 8 Core και των Pro, με εξαίρεση το Windows Media Center. Η μόνη διαφορά που έχει με τα Windows 8 Pro, εκτός από το Windows Media Center είναι πως πωλείται μαζικά σε εταιρείες και έχει ορισμένες δυνατότητες που οι εταιρείες χρειάζονται.

## Άλλες εκδόσεις των Windows 8
Κάποιες άλλες εκδόσεις των Windows 8 είναι τα Windows RT και τα Windows 8 with Bing, μίας έκδοσης των Windows 8 Core που έρχεται εγκατεστημένη σε κάποια laptops και netbooks.

Κατηγορία:Microsoft Windows
Άλμπερτ Χαλ

Ο **δρ. Άλμπερτ Χαχλ** (1868, Γκερν - 1945) ήταν γερμανός αποικιακός διοικητής. Το 1897, ήταν Λαντεσχάουπτμαν της Εταιρείας της Γερμανικής Νέας Γουινέας και από το 1902 έως το Δεκέμβριο του 1917 ήταν Κυβερνήτης της Γερμανικής Νέας Γουινέας. Το 1903 ίδρυσε την πόλη Ραμπαούλ, η οποία έγινε η πρωτεύουσα της αποικίας. Ο Χαχλ εμφανίζεται στο μυθιστόρημα του 2012 *[[Imperium]]* από τον Κρίστιαν Κραχτ, η οποία επικεντρώνεται στον Άουγκουστ Ένγκελχαρτ.

## Προσωπική ζωή
Ο Χαχλ παντρεύτηκε με την Λουίζα Μπέρθα Μαρί φον Ζέκεντορφ (1875-1935) την 1 Φεβρουαρίου του 1903 στη Γένοβα στην Λιγυρία της Ιταλίας.

## Παραπομπές


Κατηγορία:Γερμανοί πολιτικοί
Ίδα του Λέουβεν

Η **Ίδα, κόμισσα του Αινώ** ή **Ίδα του Λέουβεν** (πέθανε το 1139) ήταν κόρη του Ερρίκου Β΄, κόμητος του Λέουβεν και της Αδέλας της Θουριγγίας, αδελφή του Γοδεφρείδου Α΄, κόμητος του Λέουβεν. Η Ίδα παντρεύτηκε τον Βαλδουίνο Β΄ του Αινώ που συμμετείχε στην Α΄ Σταυροφορία με τον Γοδεφρείδο του Μπουιγιόν, μαζί του απέκτησε :

*Βαλδουίνος Γ΄ του Αινώ
*Λουδοβίκος, ζούσε το 1096
*Σίμον, ιερέας στην Λιέγη
*Ερρίκος, ζούσε το 1096
*Γουλιέλμος (πέθανε μετά το 1117)
*Αρνούλφος
*Ίδα (1095 - μετά το 1101), παντρεύτηκε σε πρώτο γάμο τον Γκυ ντε Τσιέβρ και σε δεύτερο γάμο τον Τόμας, λόρδο του Κουσύ 
*Ριχίλδη (1095 - μετά το 1118), παντρεύτηκε τον Αμορί Γ΄ ντε Μόντφορντ και μετά το διαζύγιο μαζί του έγινε μοναχή στην Μωμπέζ
*Αελίδις (1098 - 1153)

Ο σύζυγος της Βαλδουίνος Β΄ πούλησε μεγάλο τμήμα της περιουσίας του στην επισκοπή της Λιέγης για να πάρει τον σταυρό στην Α΄ Σταυροφορία. Ο Βαλδουίνος Β΄ μετά την πολιορκία της Αντιόχειας απεστάλη με τον Ούγο των Βερμαντουά στην Κωνσταντινούπολη (1098) για να ζητήσει βοήθεια από τον αυτοκράτορα Αλέξιο Α΄. Σε επιδρομή κατόπιν των Σελτζούκων Τούρκων στην Ανατολή εξαφανίστηκε, πιθανότατα δολοφονήθηκε, η Ίδα οργάνωσε προσκύνημα στην Ιερουσαλήμ (1106) για να τον αναζητήσει στην Ανατολή αλλά χωρίς κανένα αποτέλεσμα, η τύχη της Ίδας από τότε είναι άγνωστη.

## Παραπομπές
 		


## Πηγές

*Gislebertus (of Mons) (2005). Chronicle of Hainaut. Translated by Napran, Laura. The Boydell Press.
*Riley-Smith, Jonathan (1997). The First Crusaders, 1095–1131. Cambridge University Press.

Κατηγορία:Κόμισσες του Αινώ
Γλώσσα Γουρούγκου

Η **γλώσσα Γουρούγκου** (ISO 639-3: *wur*, Ethnologue: *wur*, Glottolog: *wurr1238*) γνωστή επίσης και ως *γλώσσα του κόλπου του Πόφαμ*, είναι εξαφανισμένη γλώσσα των αβοριγινών Αυστραλών. Ομιλούνταν στην περιοχή της χερσονήσου Κόμπουργκ της βορείου Αυστραλίας, και είναι γνωστή μέσω λίγων καταλόγων λέξεων που διασώζονται από τον 19ο αιώνα και ένα άτομο το οποίο γνωρίζει κάποιες λέξεις και φράσεις χωρίς να κατέχει την γλώσσα. Διαθέτει λεξικές ομοιότητες με την γλώσσα Μάργκου.

## Παραπομπές


## Σχετική βιβλιογραφία

*Marrala, Khaki and others. 2008. kindi ngamin nuwung = what do I call you? : a guide to kinship and address. Iwaidja Inyman, Western Arnhem Shire Council. 41 + CDpp.
*Evans, N. (1996). First and last notes on Wurrugu. University of Melbourne Working Papers in Linguistics, 16, 91–98.
*Gordon Grimwade. 1975. George Taplin and his work on Aboriginal languages. In Narinjari: an outline of the language studies by George Taplin, with Taplin's notes and comparative tables, 110-145. Australia: University of Sydney.

## Εξωτερικοί σύνδεσμοι

*  AUSTLANG Australian Indigenous Languages Database - N37:Wurrugu
* OLAC resources in and about the Wurrugu language 

Κατηγορία:Γλώσσες της Αυστραλίας
Κατηγορία:Εξαφανισμένες γλώσσες
Windows XP Professional x64 Edition

Τα **Windows XP** Professional x64 Edition είναι μία έκδοση των Windows XP Professional, σχεδιασμένη για υπολογιστές με x86-64 bit. Κυκλοφόρησε στις 25 Απριλίου 2005. Η έκδοση αυτή σχεδιάστηκε για να τρέχει σε υπολογιστές με 64 bit καθώς και σε υπολογιστές που έχουν καλύτερο hardware από αυτό που δέχονται τα Windows XP Professional, π.χ. περισσότερη από 4 GB RAM που είναι το μέγιστο όριο RAM για Windows XP.

## Πλεονεκτήματα
Σε σχέση με τα Windows XP τα Windows XP Professional x64:

* Δέχονται μέχρι και 128 GB RAM
* Δέχονται μέχρι και 2 φυσικές CPU
* Μπορεί να χρησιμοποιήσει τον πυρήνα των Windows Server 2003 που είναι νεότερος από αυτόν των Windows XP
* Επιτρέπει ταχύτερη κωδικοποίηση ήχου ή βίντεο, υψηλότερη απόδοση παιχνιδιών βίντεο και ταχύτερη απόδοση 3D σε λογισμικό βελτιστοποιημένο για υλικό 64 bit.
* Ο Οδηγός μεταφοράς αρχείων και ρυθμίσεων υποστηρίζει τη μετεγκατάσταση ρυθμίσεων τόσο από υπολογιστές Windows XP 32 bit όσο και από 64 bit.

## Ελληνικά
Τα Windows XP Professional x64 διατίθενται μόνο σε ορισμένες γλώσσες (π.χ. Αγγλικά). Στα Ελληνικά η έκδοση αυτή των Windows XP δεν υπάρχει.

Κατηγορία:Microsoft Windows
Βασάραβας Β΄ της Βλαχίας

Ο **Μπασαράμπ Β΄** ήταν ο βοεβόδας του πριγκιπάτου της Βλαχίας (1442-1443), και ο γιος του πρώην διοικητή της Βλαχίας Νταν Β΄. Ο Μπασαράμπ Β΄ κυβέρνησε κατά μια ταραχώδη περίοδο στην Βλαχία, με την βασιλεία του να εμπίπτει μεταξύ αυτές των, πατέρα και γιου του, Βλαντ Ντράκουλ και Μίρτσεα Β΄. Η βασιλεία του ήταν εξαιρετικά μικρή, καθώς αυτήν την περίοδο μόνο οι ισχυρότεροι μπορούσαν να διατηρήσουν τον έλεγχο την περιοχής για μεγάλο χρονικό διάστημα. Ανέλαβε ως κυβερνήτης τον Αύγουστο του 1442, κυβερνώντας μόνο μέχρι το φθινόπωρο του 1443, όταν ο Βλαντ Ντράκουλ τον καθαίρεσε.

Κατά αυτήν την περίοδο, η δύναμη της Οθωμανικής Αυτοκρατορίας γινόταν ισχυρότερη χρόνο με τον χρόνο, καθιστώντας την μια διαρκή απειλή για ανεξαρτησία της Βλαχίας. Ο κάθε κυβερνήτης της Βλαχίας δεν είχε να αντιμετωπίσει μόνο τους Οθωμανούς, αλλά και τις εσωτερικές συγκρούσεις του λαού του. Η πολιτική έπρεπε να είναι κινείται μεταξύ της διατήρησης καλών σχέσεων με το Βασίλειο της Ουγγαρίας, που συχνά ήταν απαραίτητο ως ισχυρός σύμμαχος ενάντια στις επιδρομές των Οθωμανών, καθώς και της διατήρησης ημι-φιλικών σχέσεων με τους Οθωμανούς τους ίδιους.

Το 1442, ο ουγγρικός ήρωας Ιωάννης Ουνυάδης νίκησε τους Οθωμανούς στη μάχη, και τοποθέτησε τον Μπασαράμπ Β΄ στην εξουσία, αναγκάζοντας τον Βλαντ Ντράκουλ και την οικογένειά του να φύγουν. Ωστόσο, το επόμενο έτος ο Βλαντ Ντράκουλ ανέκτησε το θρόνο με οθωμανική υποστήριξη, βαισμένη σε μια νέα συνθήκη που είχε τις προϋποθέσεις να προφέρει τον συνηθισμένο ετήσιο φόρο, καθώς και να στέλνει Βλάχικα αγόρια κάθε χρόνο για να είναι εκπαιδεύονται για υπηρεσία στον οθωμανικό στρατό. Για να αποδείξει την αξιοπιστία του, έστειλε στον Σουλτάνο δύο από τους γιους του, τον Βλαντ Γ΄ τον Παλουκωτή και τον Ράντου Γ΄ τον Όμορφο, ως ομήρους. Το μεγαλύτερο από τα δύο αγόρια θα αποτελέσει την έμπνευση για το μυθιστόρημα *[[Δράκουλας (βιβλίο)|Δράκουλας]] *του Μπράμ Στόκερ. Ο Μπασαράμπ Β΄ δεν δολοφονήθηκε από τον Βλαντ Ντράκουλ, όταν ο τελευταίος επανήλθε στον θρόνο, ωστόσο θα θαβόταν ζωντανός κατά τη διάρκεια της δεύτερης βασιλείας του Βλαντ Τέπες.

## Εξωτερικοί σύνδεσμοι
* Βλάχων Ηγεμόνες  (στα αγγλικά)
* Η Πολιτική Κατάσταση για Βλαχίας τον 15ο Αιώνα (στα αγγλικά)
* Ηγεμόνες της Βλαχίας (στα αγγλικά)
* Χρονοδιάγραμμα Βλάχων Ηγεμόνων  (στα αγγλικά)
*  (στα αγγλικά)
* Βλαχικά Βασίλεια (στα αγγλικά)
* Σύντομη Βασιλεία του Μπασαράμπ Β΄ (στα αγγλικά)

Κατηγορία:Ηγεμόνες της Βλαχίας
Κατηγορία:Οίκος των Ντανέστι
Min izāmō

Το **Min izāmō** («Η πατρίδα μου») είναι ο εθνοτικός ύμνος των Λιβονιανών. Το τραγούδι γράφτηκε από τον Κόρλι Στάλτε (1870-1947), ποιητής και πνευματικός ηγέτης των Λιβονιανών, σε μια μελωδία που συνέθεσε ο Φρέντρικ Πάτσιους (η ίδια μελωδία χρησιμοποιείται για τους εθνικούς ύμνους της Φινλανδίας και Εσθονίας). Είναι γραμμένος στη Λιβονική γλώσσα. Ο μεταφρασμένος τίτλος του τραγουδιού σημαίνει Η πατρίδα μου.

## Λιβονικά
; 1η στροφή
Min izāmō, min sindimō,
ūod ārmaz rānda sa,
kus rāndanaigās kazābõd
vel vanād, vizād piedāgõd.
Min ārmaz īlmas ūod set sa,
min tõurõz izāmō!

; 2η στροφή
Min izāmō, min sindimō,
ūod ārmaz rānda sa,
kus lāinõd mierstõ vīerõbõd
un rāndan sūdõ āndabõd.
Min ārmaz īlmas ūod set sa,
min tõurõz izāmō!

; 3η στροφή
Min izāmō, min sindimō,
ūod ārmaz rānda sa,
kus jelābõd īd kalāmīed,
kis mīer pǟl ātõ pǟvad īed.
Min ārmaz īlmas ūod set sa,
min tõurõz izāmō!

; 4η στροφή
Min izāmō, min sindimō,
ūod ārmaz rānda sa,
kus kūltõb um vel pivā ēļ
– min amā ārmaz rāndakēļ.
Min ārmaz īlmas ūod set sa,
min tõurõz izāmō!

## Επίσημη λετονική μετάφραση

Ai tēvzeme, ai dzimtene
un mīļā jūra te,
kur krastā sīkstas, šalcošas
vēl vecās priedes līgojas.
Vismīļākā man pasaulē
tu, dārgā tēvzeme.

Ai tēvzeme, ai dzimtene
un mīļā jūra te,
no kuras viļņi ceļu rod
šurp smilšu krastam muti dot.
Vismīļākā man pasaulē
tu, dārgā tēvzeme.

Ai tēvzeme, ai dzimtene
un mīļā jūra te,
kur zvejnieki vien dzīvot var,
kas dienā, naktī viļņus ar.
Vismīļākā man pasaulē
tu, dārgā tēvzeme.

Ai tēvzeme, ai dzimtene
un mīļā jūra te,
kur jūrmalnieku valoda
vissvētākā vēl dzirdama.
Vismīļākā man pasaulē
tu, dārgā tēvzeme.

## Ελληνικά
Πατρίδα μου, μητρική μου γη,
Είσαι η αγαπημένη ακτή,
Όπου στην ακτή μεγαλώνουν 
Τα πεύκα ακόμα παλιά, ωστόσο.
Είσαι η μοναδική μου αγάπη στον κόσμο,
Αγαπημένη μου πατρίδα.

Η πατρίδα μου, μητρική μου γη,
Είσαι η αγαπημένη ακτή,
Όπου τα κύματα κυλούν από τη θάλασσα
Και δίνουν ένα φιλί στην ακτή.
Είσαι η μοναδική μου αγάπη στον κόσμο,
Αγαπημένη μου πατρίδα.

Πατρίδα μου, μητρική μου γη,
Είσαι η αγαπημένη ακτή,
Το μέρος όπου ζουν οι ψαράδες
Οι οποίοι είναι στη θάλασσα, ημέρα και νύχτα.
Είσαι η μοναδική μου αγάπη στον κόσμο,
Αγαπημένη μου πατρίδα.

Πατρίδα μου, μητρική μου γη,
Είσαι η αγαπημένη ακτή,
Όπου η ιερή γλώσσα εξακολουθεί να ομιλείται
Τα πιο αγαπημένα μου Λιβονικά.
Είσαι η μοναδική μου αγάπη στον κόσμο,
Αγαπημένη μου πατρίδα.

## Εξωτερικοί σύνδεσμοι
* Sung version
* Original sung version in Livonian with organ
* Livonian symbols
* Printed music with the original Swedish lyrics « Vårt land »
Κατηγορία:Λήμματα που περιέχουν κείμενο στα λιβονικά
Κατηγορία:Πολιτισμός της Λετονίας
Οικογένεια Μπόταση

Η **οικογένεια Μπόταση** είναι παλαιά οικογένεια πλοιοκτητών και πολιτικών των Σπετσών.

## Πληροφορίες

Γενάρχης της θεωρείται ο Αλβανός φύλαρχος Λαζαρ Καπετάν, απόγονοι του οποίου εγκαταστάθηκαν στα μέσα του 17ου αιώνα στα Βίλια Ερμιονίδας. Εν συνεχεία στα 1720 μέλη της οικογένειας μετακινήθηκαν στις Σπέτσες, όπου και δραστηριοποιήθηκαν στο εμπόριο και την ναυτιλία. 

## Μέλη
*Λαζαρ Καπετάν, αλβανός φύλαρχος και σημαιοφόρος των Ενετών
** Μήτρο - Καπετάν, γιος του Λαζαρ
*** Νικόλαος Μπότασης, γενάρχης των Μποτασαίων, πλοιοκτήτης, πρόκριτος και γιος του Μήτρου Καπετάν 
**** Γκίκας Μπότασης, μέλος της Φιλικής Εταιρείας, αγωνιστής του 1821, βουλευτής και γιος του Νικολάου 
***** Νικόλαος Γ. Μπότασης, πλοιοκτήτης, αγωνιστής του 1821, υπουργός και γιος του Γκίκα
***** Θεοδόσιος Μπότασης, αγωνιστής του 1821 και γιος του Γκίκα
**** Ελένη Μπόταση, σύζυγος του Ιωάννη Διομήδη και κόρη του Νικολάου
***** Νικόλαος Διομήδης Κυριακός, πλοιοκτήτης, αγωνιστής του 1821 και γιος της Ελένης
***** Ιωάννης Διομήδης - Κυριακός, αντιναύαρχος των Σπετσών και γιος της Ελένης
***** Μαρώ Κυριακού, σύζυγος Γιάννη Μπούκουρα και κόρη της Ελένης
****** Ελένη Μπούκουρα, ζωγράφος, σύζυγος Φραντσέσκο Σαβέριο Αλταμούρα και κόρη της Μαρώς
******* Ιωάννης Αλταμούρας, ζωγράφος και γιος της Ελένης
***** **[[Διομήδης Κυριακός]]**, νομικός, πρόεδρος της Βουλής, πρωθυπουργός της Ελλάδας και της Ελένης
****** Νικόλαος Διομήδης - Κυριακός, νομικός, σύζυγος Ελένης Φιλάρετου - Οικονομίδη και γιος του Διομήδη
******* **[[Αλέξανδρος Διομήδης]]**, μέλος της Ακαδημίας Αθηνών, συγγραφέας, διοικητής της Εθνικής Τράπεζας και της Τράπεζας της Ελλάδος, πρωθυπουργός της Ελλάδας και γιος του Νικολάου
******* Θεοδώρα Διομήδη, σύζυγος Νικολάου Πετσάλη και κόρη του Νικολάου
******** Θανάσης Πετσάλης - Διομήδης, πεζογράφος, θεατρικός συγγραφέας και γιος της Θεοδώρας
********* Νικόλαος Πετσάλης - Διομήδης, ιστορικός, λογοτέχνης και γιος του Θανάση
******* Κούλα Διομήδη, σύζυγος Λεωνίδα Παρασκευόπουλου και κόρη του Νικολάου
****** Αναστάσιος Διομήδης - Κυριακός, καθηγητής θεολογίας και γιος του Διομήδη
******* Αικατερίνη Διομήδη - Κυριακού, σύζυγος του Νικόλαου Επισκοπόπουλου και κόρη του Αναστασίου
****** Παύλος Διομήδης, εκδότης και γιος του Διομήδη
**** Παναγιώτης Μπότασης, μέλος της Φιλικής Εταιρείας, πρόκριτος, πλοιοκτήτης και γιος του Νικολάου
**** Αναγνώστης Μπότασης, γιος του Νικολάου
***** Νικόλαος Αναγνώστης Μπότασης, αγωνιστής του 1821, υπουργός και γιος του Αναγνώστη
****** Ιωάννης Μπότασης, επιχειρηματίας, βουλευτής, σύζυγος Αντωνίας Πέτρου Μαυρομιχάλη και γιος του Νικολάου
******* Πέτρος - Αναγνώστης Μπότασης, δήμαρχος Σπετσών και γιος του Ιωάννη
******* Κωνσταντίνος Μπότασης, αθλητής ξιφασκίας, ολυμπιονίκης, σύζυγος Ασπασίας Ρετσίνα και γιος του Ιωάννη
****** Δημήτριος Μπότασης, διπλωμάτης, επιχειρηματίας και γιος του Νικολάου
******* Νικόλαος Δ. Μπότασης, ναύαρχος του Πολεμικού Ναυτικού, υπουργός και γιος του Δημητρίου

## Αναφορές
Νικόλαος Β΄ της Οπάβα

Ο **Νικόλαος Β΄**, τσεχ. Mikuláš II. (1288 - 8 Δεκεμβρίου 1365) από τον Οίκο των Πρεμυσλιδών ήταν δούκας της Οπάβα (γερμαν. Τρόππαου) το διάστημα 1318-65, μπουργκράβος τού Κουότσκο (γερμαν. Γκλατς) και αρχιθαλαμηπόλος τού βασιλείου της Βοημίας.

## Βιογραφία
Ήταν ο πρωτότοκος γιος τού Νικολάου Α΄ δούκα της Οπάβα και της Αδελαΐδας, ανιψιάς τού Ροδόλφου Α΄ των Αψβούργων της Γερμανίας.

Το 1306 απεβίωσε ο Βεγκέσλαος Γ΄ της Βοημίας και τον θρόνο διεκδίκησαν οι δύο αδελφές του Άννα και Ελισάβετ, εξαδέλφες τού Νικολάου Β΄. Ο τελευταίος υποστήριξε τον σύζυγο της Ελισάβετ, τον Ιωάννη από τον Οίκο του Λουξεμβούργου, που έγινε βασιλιάς της Βοημίας και αντάμειψε τον Νικόλαο Β΄ με το φέουδο της Οπάβα το 1318. Ταυτόχρονα το φέουδο αναβαθμίστηκε σε δουκάτο. Ο Νικόλαος Β΄ μετακίνησε τη διαμονή από το Χράντεκ ναντ Μοράβιτσι (γερμαν. Γκρατς) στην Οπάβα. Το ίδιο έτος έκανε τον πρώτο του γάμο με την αδελφή τού Λέσεκ δούκα του Ράτσιμπορς (γερμαν. Ράτιμπορ), ο οποίος απεβίωσε το 1336 και το Ράτσιμπορς επέστρεψε στο στέμμα της Βοημίας. Το επόμενο έτος ο Ιωάννης έδωσε το Ράτσιμπορς στον πιστό του Ιωάννη. Με τα δύο αυτά δουκάτα ο Νικόλαος Β΄ έγινε ένας από τους πιο δυνατούς πρίγκιπες της περιοχής τού άνω Όντερ. Έτσι η Οπάβα προσανατολίστηκε προς το Ράτσιμπορς της Σιλεσίας.

Το 1337 οι πρίγκιπες της Σιλεσίας-Οπόλε διεκδίκησαν το Ράτσιμπορς· αντί αυτού ο Ιωάννης τους πώλησε το Προύντνικ (Γερμαν. Νόιστατ). Σε έγγραφο τού 1350 ο Νικόλαος Β΄ μνημονεύεται ως μπουργκράβος τού Κουότσκο. Το 1355 άφησε δύο πόλεις, που αποδόθηκαν στον δούκα Λέσεκ.

## Οικογένεια
Νυμφεύτηκε πρώτα το 1318 την Άννα των Πιαστ-Σιλεσίας, κόρη τού Πρέμυσλαβ δούκα τού Ράτσιμπορς και είχε τέκνα:
* Ιωάννης Α΄ π. 1322-π. 1381, δούκας των Ράτσιμπορς & Κρνοβ και κύριος τού Μπρούνταλ.
* Ευφημία απεβ. 1352, παντρεύτηκε τον Σιεμόβιτ Γ΄ των Πιαστ δούκα της Μαζοβίας.
* Ελισάβετ απεβ. 1386, μοναχή στο Ράτιμπορ.
* Αγνή απεβ. 1404, μοναχή στο Ράτιμπορ.
* Άννα πεβ. 1361, παντρεύτηκε τον Μπύρχαρτ κόμη τού Χάρντεγκ & Ρετς & μπουργκράβο τού Μάγδεβούργου.
* Μαργαρίτα 1330-1363, παντρεύτηκε τον Ιωάννη-Ερρίκο μάργραβο της Μοραβίας, γιο τού Ιωάννη της Βοημίας, από τον Οίκο τού Λουξεμβούργου.

Περί το 1340 απεβίωσε η Άννα και ο Νικόλαος Β΄ έκανε δεύτερο γάμο, με τη Χέντβικ των Πιαστ-Σιλεσίας, κόρη τού Κορράδου Α΄ δούκα της Ολεσνίτσα και είχε τέκνο:
* Νικόλαος Γ΄ π. 1339-1394, δούκας τού Γκλουμπτσύτσε στην Οπάβα.

Το 1359 απεβίωσε η Χέντβιχ και το 1360 ο Νικόλαος Β΄ νυμφεύτηκε για τρίτη φορά, με τη Γιούττα των Πιαστ-Σιλεσίας, κόρη τού Μπολέσλαφ τού *πρεσβύτερου* δούκα τριών πόλεων στη Σιλεσία. Είχε τέκνα:
* Άννα, απεβ. 1398, παντρεύτηκε τον Πέτρο Χολίτσκυ τού Στέρνμπερκ.
* Βεντσέσλαος Α΄ π. 1361-1381, δούκας τού 1/2 της Οπάβα.
* Πρέμυσλ Α΄ π. 1365-1433, δούκας τού 1/2 της Οπάβα.

## Παραπομπές


## Πηγές
* Ludwig Petry et al.: Geschichte Schlesiens, vol. 1, Sigmaringen, 1988, ISBN 3-7995-6341-5, p. 146, 159, 165, 167, 169, 171, 184.
* Hugo Weczerka (ed.): Handbuch der historischen Stätten: Schlesien, Stuttgart, 1977, ISBN 3-520-31601-3, p. XVI, XLVI and genealogical tables on pages 600/601.

## Εξωτερικοί σύνδεσμοι
* 

Κατηγορία:Οίκος των Πρεμυσλιδών
Μίνταν

Η **Μίνταν** (민단) ή **Ένωση Κορεατών Κατοίκων στη Ιαπωνία** (재일본대한민국민단), είναι το όνομα ενός από τους δύο κύριους οργανισμούς για τους Κορεάτες που ζουν στην Ιαπωνία, ενώ η άλλη είναι η Τσονγκριόν. Η Μίνταν έχει δεσμούς με τη Νότια Κορέα και ιδρύθηκε το 1946 στο Τόκιο της Ιαπωνίας. Επί του παρόντος, ανάμεσα στους 610.000 Κορεάτες κατοίκους στην Ιαπωνία που δεν έχουν αποκτήσει Ιαπωνική υπηκοότητα, το 65% είναι μέλη της Μίνταν και το 25% είναι μέλος της Τσονγκριόν.

Τα μέλη της Μίνταν προτιμούν τον σύγχρονο Νοτιοκορεάτικο όρο Κανκόκου (韓国) όταν συζητούν για την Κορέα. Τα μέλη της Τσονγκριόν, από τους οποίους ορισμένοι είναι συνοδοιπόροι της Βόρειας Κορέας, προτιμούν το παλαιότερο όρο Τσόσεν (朝鮮). Επειδή το Τσόσεν ήταν ο όρος που χρησιμοποιήθηκε κατά τη διάρκεια της ιαπωνικής κατοχής της Κορέας και επειδή η Βόρεια Κορέα δεν αναγνωρίζει το Κανκόκου, αυτό προκαλεί την εχθρότητα μεταξύ των ομάδων.

## Ιστορία
Η Μίνταν ιδρύθηκε το 1946 ως το Ζάι-Νιχόν Τσόσεν Κιοργιού Μίνταν (在日本朝鮮居留民団). Με την ίδρυση της Νότιας Κορέας το 1948 το όνομα Τσόσεν αφαιρέθηκε, και η οργάνωση μετονομάστηκε σε Ζάι-Νιχόν Νταϊκανμινκόκου Κιοργιού Μίνταν (在日本大韓民国居留民団). Ο Πόλεμος της Κορέας (1950-1953) επέφερε μια απότομη διαίρεση μεταξύ των μελών της την Τσονγκριόν και Μίνταν. Σήμερα οι δύο οργανώσεις υποστηρίζουν έντονα τη Βόρεια και Νότια Κορέα αντίστοιχα. Μέλη της Μίνταν πήγαν στην Κορέα ως εθελοντές στρατιώτες στη σύγκρουση.

Καθώς ο όρος κιοργιού που σημαίνει "κάτοικος" έγινε μια πολιτικά ευαίσθητος όρος, η οργάνωση ενέκρινε το σημερινό της όνομα το 1994 με την απλή αφαίρεση του όρου κιοργιού. Παρά την επίσημη μετονομασία της οργάνωσης, έχει γίνει γνωστή ως Κανκόκου Μίνταν ή απλά Μίνταν στην Ιαπωνία.

## Δραστηριότητες
Η Μίνταν παρείχε τρόφιμα για τα θύματα του σεισμού και τσουνάμι στο Τοχόκου το 2011.

## Δείτε επίσης

*Ιαπωνοκορεατικές σχέσεις
*Εθνοτικά ζητήματα στην Ιαπωνία
*Κορεατικές γειτονιές στην Ιαπωνία
*Κορεατική διασπορά (επίσης γνωστή ως "Ντόνγκπο" ή "Γκιόπο')

## Παραπομπές

## Εξωτερικοί σύνδεσμοι
* Korean Residents Union in Japan (MINDAN) (Korean, Japanese)
* History of Mindan 
* Online Newspaper covering Zainichi Korean and Mindan 
* Republic of Korea (ROK) Embassy in Japan (Korean / Japanese)

Κατηγορία:Ιαπωνο-Κορεατικές σχέσεις
Κατηγορία:Λήμματα που περιέχουν κείμενο στα ιαπωνικά